Adrián Ramos

Gustavo Adrián Ramos Vásquez (lahir 22 Januari 1986) ataupun lebih dikenali sebagai Adrián Ramos, merupakan pemain bola sepak Colombia yang kini bermain untuk Borussia Dortmund di posisi penyerang. Beliau telah mewakili pasukan kebangsaan Colombia sejak 2008 dan telah membuat 25 penampilan.

Kerjaya kelab
Hertha Berlin
Ramos memulakan kerjayanya di América de Cali tetapi telah dipinjam ke Trujillanos FC dan Club Santa Fe selama beberapa musim. Ramos kembali ke América de Cali untuk musim 2008 dan salah satu alasan pasukannya memenangi Piala Mustang 2008 dengan menang 4-1 secara agregat ke atas Independiente Medellín. Pada 30 Ogos 2009, beliau berpindah ke Hertha BSC di Jerman selepas kelab itu bersetuju dengan bayaran 2 juta euro.

Beliau menjaringkan gol pertamanya untuk Hertha pada pusingan kedua DFB Pokal pada 22 September 2009 dengan membantu kelabnya untuk bangkit ketinggalan 0-2 kepada seri 2-2 tetapi tewas pada penentuan penalti. Beliau menjaringkan gol pertamanya di perlawanan liga pada 12 November menentang Stuttgart, perlawanan berkesudahan seri 1-1. Pada 13 Disember 2013, Ramos menjaringkan dua gol dalam sembilan minit ketika Hertha bangkit selepas ketinggalan 1-0 kepada menang 3-2 ke ata Werder Bremen. Pada musim 2013-14, beliau menjaringkan 16 gol dan menjadi pemain terempat penjaring terbanyak.

Borussia Dortmund
Pada 9 April 2014, Ramos dilaporkan telah diikat oleh Borussia Dortmund dan dijangka akan menyertai kelab tersebut pada 1 Julai 2014 dengan bayaran tertutup dan beliau menandatangani kontrak empat tahun.

Ramos membuat penampilan pertama untuk Dortmund pada 13 Ogos 2014 dan memasuki padang pada separuh masa kedua ketika menewaskan Bayern Munich 2-0 pada perlawanan DFL Supercup. Beliau menjaringkan gol pertamanya untuk Dortmund tiga hari kemudian apabila menjaringkan gol terakhir buat pasukannya menang 4-1 ke atas Stuttgart Kickers pada pusingan pertama DFB Pokal. Pada 29 Ogos, Ramos menjaringkan gol liga pertamanya semasa menentang FC Augsburg, keputusannya Dortmund menang 3–2. Beliau menjairngkan gol pertamanya di perlawanan Eropah pada 1 Oktober dengan menjaringkan dua gol apabila menjadi pemain gantian semasa membenam Anderlecht pada perlawanan Liga Juara-Juara.

Kerjaya antarabangsa
Pada 2 Julai 2011, Ramos menjaringkan gol tunggal perlawanan menentang Costa Rica pada peringkat kumpulan Copa América 2011 di Argentina.

Ramos termasuk dalam skuad Colombia di Piala Dunia FIFA 2014 yang merupakan penampilan pertama negara mereka di kejohanan itu sejak 1998. Beliau mula bermain pada perlawanan terakhir kumpulan apabila Colombia mengalahkan Jepun 4–1. Beliau juga bermain pada perlawanan suku akhir menentang Brazil yang merupakan perlawanan terakhir bagi negara Amerika Selatan itu.

Gol antarabangsa
 #  Tarikh  Lokasi  Pasukan lawan  Skor  Keputusan  Kejohanan 1.  14 Oktober 2009  Asunción, Paraguay    1–0  2–0  Kelayakan Piala Dunia 2010 2.  2 Julai 2011  San Salvador de Jujuy, Argentina    1–0  1–0  Copa América 2011 3.  18 November 2014  Ljubljana, Slovenia    1–0  1–0  Persahabatan 4.  26 Mac 2015  Riffa, Bahrain    4–0  6–0

Statistik kerjaya

KelabMusimLigaPiala1Benua2JumlahKmnclnGolKmnclnGolKmnclnGolKmnclnGol América de Cali  20084621—62522320091913—402313 Jumlah   65  34 —  10  2  75  36 Hertha BSC 2009–102910117037112010-11331522—35172011–1231664—37102012-13321110—33112013–14321620—3416 Jumlah   157  58  12  7  7  0  176  65 Borussia Dortmund 2014–151323153216 Jumlah   13  2  3  1  5  3  21  6Jumlah kerjaya23594158225272107

<div id="1">1Merujuk kepada Copa Colombia, Play-off penyingkiran Bundesliga, DFB-Pokal dan DFL-Supercup.

<div id="2">2Merujuk kepada Copa Libertadores, Copa Sudamericana, Liga Juara-Juara Eropah dan Liga Europa UEFA.

Penghargaan
Kelab
América de Cali
Categoría Primera A (1): 2008-II

Hertha Berlin
2. Bundesliga (2): 2010-11, 2012-13

Borussia Dortmund
DFL-Supercup (1): 2014

Pautan luar

Category:Kelahiran 1986
Category:Orang hidup
Category:Pemain bola sepak Colombia
Category:Pemain Independiente Santa Fe
Category:Pemain América de Cali
Category:Pemain Hertha BSC Berlin
Category:Pemain Borussia Dortmund
Category:Pemain Trujillanos FC
Category:Pemain Copa América 2011
Category:Pemain Piala Dunia FIFA 2014